Linda Evangelista se velkwessie: Só behandel jy dit
JY LEES NOU Linda Evangelista se velkwessie: Só behandel jy dit
Dis algemeen onder vroue sowel as mans.
FOTO Instagram / Linda Evangelista
Die Kanadese supermodel Linda Evangelista het in die 90's die wêreld se loopplanke oorheers. Met haar ikoniese kort haarstyl, groenblou oë en foutlose gelaatstrekke het sy al op meer as 700 voorblaaie gepronk.
Happy 30th Anniversary @voguespain Thank you for the beautiful memories. #vogue30 ??
In 'n onlangse onderhoud met W Magazine erken sy dat sy met melasma, 'n vorm van hiperpigmentasie, sukkel. "Wanneer ek met mense gesels, wonder ek altyd of hulle die melasma op my gesig raaksien," sê Linda.
Ja, dié destydse muse van die fotograaf Steven Meisel en ontwerpers soos Gianni Versace en Karl Lagerfeld is ook selfbewus oor hierdie velkwessie.
Hiperpigmentasie is algemeen onder sowel vroue as mans met verskillende veltipes. Dis belangrik om te weet wat die verskillende tipes is, hoe dit vorm, watter produkte jy kan inspan en hoe dit effektief behandel kan word.
Hiperpigmentasie is die gevolg van klein tentakelagtige selle aan die onderkant van jou vel se epidermis, genaamd melanosiete, wat die pigment melanien afskei. Soms word hierdie selle oorgestimuleer en vervaardig dit meer melanien as normaalweg. Soos die pigment na die veloppervlak beweeg, vorm dit bruin, oneweredige vlekke wat mettertyd al hoe meer sigbaar word.
Dié tipe hiperpigmentasie vorm simmetries oor jou gesig, m.a.w. die donker vlekke vorm identies aan die linker- en regterkant van jou gesig.
Dis algemeen onder ...
Swanger vroue, maar ook mans by wie genetika en 'n hormoonwanbalans 'n rol speel.
2. Son- en ouderdomsvlekke
Dit lyk soos vergrote sproete. Die merke is sigbaar op die areas van ons liggaam wat gereelde sonblootstelling kry. Dit vermeerder en vergroot soos wat ons ouer word.
Mense met 'n ligter vel.
3. Hiperpigmentasie weens inflammasie
In reaksie op velbeserings soos snye, wonde of erge aknee word te veel melanien afgeskei, wat donker letsels laat op die deel van jou vel wat beskadig is.
Diegene met 'n donker vel, maar ook ander mense. As jy met aknee sukkel, sal dit ook makliker sigbaar wees.
Wend daagliks sonskerm aan om verdere donker vlekke te help voorkom.
Kies velsorgprodukte wat antioksidante soos vitamien A, C en E bevat. Antioksidante beskerm jou velselle en maak jou vel meer bestand teen sonblootstelling.